Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A Munka Törvénykönyvérõl szóló 1992. évi XXII. törvény felülvizsgálatáról készített jelentéstervezet véleményezése során a
Paragraph Index: 680

A Munka Törvénykönyvérõl szóló 1992. évi XXII. törvény felülvizsgálatáról készített jelentéstervezet véleményezése során a biztos az elmúlt évek tapasztalatait összegezve felhívta a figyelmet a munkavállalók személyes adatai védelmének leginkább érzékeny területeire, mint például a személyiségtesztek és grafológiai vizsgálatok végzése, a munkavállalókra és azok családjára vonatkozó adatgyûjtések problematikája, illetve az érdekképviseleti tagság tényének különleges adat voltából fakadó adatvédelmi követelmények. (1393/J/2005) A jogügyletek biztonságának erõsítése érdekében szükséges törvénymódosítások a bírósági végrehajtók és a közjegyzõk mellett az ingatlanügyletek kapcsán az ügyvédek számára is elektronikus adathozzáférési jogosultságot biztosítanak a személyiadat- és lakcímnyilvántartáshoz. A törvénytervezet közigazgatási egyeztetése során az adatvédelmi biztos számos kiegészítést javasolt, amelyek az érintett elõzetes tájékoztatására, az adatfelhasználás naplózására, és az adatfelhasználás mikéntjének szabályozására irányultak. (1289/J/2005)

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes